Sultestreiken foran Stortinget i 1979

Sultestreiken foran Stortinget i 1979 var en sultestreik som foregikk på Eidsvolls plass i Oslo, omtrent 100 meter fra inngangsdøra til Stortinget, høsten 1979. Aksjonen var del av Alta-konflikten, den politiske striden på 1970- og 1980-tallet om utbyggingen av et vannkraftverk i Altaelva i Finnmark.

Samiske nordmenn som sultestreiket i en uke var Niillas Aslaksen Somby, Jorunn Eikjok, Synnøve Persen, Mikkel Anders Gaup, Nils Gaup, Ante Gaup og Ingar Boine.http://nrk.no/kanal/nrk_sami_radio/1.6812650http://www.jus.uit.no/ansatte/somby//nealg02.htmlAlta - kraftkampen som utfordret statens makt Lederen var Mikkel Eira. Mattis Hætta fremførte i samme anledning joiken som senere ble refrenget til det norske bidraget i Eurovision Song Contest 1980, Sámiid ædnan.

En sultestreik forekom også i 1981, som hadde fellestrekk med den i 1979.http://naturvernforbundet.no/aktuelt_og_nyheter/import/25-aar-siden-alta-konflikten-article7324-796.html
Tidslinje
En lavvo settes opp på en gressplen på Eidsvolls plass 8. oktober 1979Alta – kraftkampen som utfordret statens makt, s.50
Et krav, pr. brev, leveres til statsminister Odvar Nordli og stortingspresident Guttorm Hansen.Brevets ordlyd: «Vi krever at Regjeringen/Stortinget stopper videre utbygging av Alta-Kautokeinovassdraget inntil samenes spørsmål, reist ved domstolene, er rettskraftig avgjort. – Vi krever svar innen tirsdag 9. oktober kl.12.00. Om ikke konkret svar foreligger innen ovennevnte tidsfrist, går vi til sultestreik. – Med hilsen – for Samisk aksjonsgruppe – Mikkel Nilsen Eira – Jorunn Eikjokk – Nils Aslaksen Somby» (Alta - kraftkampen som utfordret statens makt, side 50)
Omtrent 200 politifolk konfronterer sultestreikende og rundt 250 demonstranter 12. oktober 1979. Professorene Nils Christie og Thomas Mathiesen arresteres, med flere.Alta – kraftkampen som utfordret statens makt, s.56
På regjeringskonferanse 15. oktober 1979 konfirmeres avgjørelse om at anleggsarbeidet stoppes midlertidig, reindriftsamene i området skal høres, og regjeringen skal legge fram en ny melding for Stortinget om arbeidet med å gjennomføre utbyggingen.Alta – kraftkampen som utfordret statens makt, side 59 og 60
Sultestreiken avsluttes samme dag, 15. oktober 1979.
På en pressekonferanse samme dag, refererer Oddvar Nordli til samers «legitime rettigheter».Ordlyd: «For meg og for regjeringen har det vært et spørsmål som har vært utgangspunktet for vurderingen av situasjonen. Det er å velge en vei der samene, skal kunne ha følelsen av at vi gir rimelig tid og anledning til at deres legitime rettigheter skal kunne bli ivaretatt(NTB 15.10.79)» (Alta – kraftkampen som utfordret statens makt, side 61)

Se også
Sultestreiken i Oslo og Stockholm i 1981

Referanser

Kategori:Alta-konflikten
Kategori:Stortinget
Kategori:Sultestreiker
Kategori:Hendelser i 1979